അഡോറ ഒനീചെർ

ഒരു നൈജീരിയൻ ബ്രോഡ്കാസ്റ്റ് ജേണലിസ്റ്റ്, സംരംഭക, മോട്ടിവേഷണൽ സ്പീക്കർ, കവിയിത്രി, എഴുത്തുകാരി എന്നിവയാണ് അഡോറ ഒനീചെർ. ആഫ്രിക്ക ഇൻഡിപെൻഡന്റ് ടെലിവിഷനിലെ പ്രതിദിന ടോക്ക് ഷോയായ കകാകിയുടെ മുൻ സഹ അവതാരകയാണ്. കിസ് 99.9 എഫ്എം അബുജയിൽ എല്ലാ ചൊവ്വാഴ്ചയും വൈകുന്നേരം 4 മണിക്ക് ടോക്ക് ടു അഡോറ എന്നറിയപ്പെടുന്ന ടോക്ക്2അഡോറ ഷോയാണ് അവർ ഇപ്പോൾ അവതരിപ്പിക്കുന്നത്. ചുറ്റുമുള്ള സ്ത്രീകളെ പിന്തുണയ്ക്കുന്നതിനുള്ള അവരുടെ അതിതാത്‌പര്യം അവരെ WEWE നെറ്റ്‌വർക്ക് അഫ്രിക് ആരംഭിക്കാൻ പ്രേരിപ്പിച്ചു. WEWE, വുമൺ എനേബ്ലിങ് വുമൺ എവേരിവേർ എന്നതിന്റെ ചുരുക്കപ്പേരാണ്. ഇത് ഒരു പാൻ-ആഫ്രിക്കൻ സംഘടനയാണ്.  WEWE നെറ്റ്‌വർക്ക് അഫ്രിക്കിന്റെ ബ്രെയിൻ വർക്ക് ആണ് ടോക്ക് 2 അഡോറ. സിഗ്നേച്ചർ ഹെൽസ് മീഡിയയുടെ സിഇഒ കൂടിയാണ് അവർ.

 ആദ്യകാല ജീവിതവും വിദ്യാഭ്യാസവും 
ഇമോ സ്റ്റേറ്റിലെ പ്രാദേശിക സർക്കാർ പ്രദേശമായ ഒകിഗ്വെ സ്വദേശികളായ മാതാപിതാക്കൾക്ക് നൈജീരിയയിൽ ജനിച്ച അഡോറ ആറ് കുട്ടികളുടെയിടയിൽ ആദ്യത്തെ കുട്ടിയാണ്. അഡോറ ഇഗ്ബോ, സ്വാഹിലി, ഫ്രഞ്ച്, എന്നിവകൂടാതെ അടിസ്ഥാനമായി സ്പാനിഷ് സംസാരിക്കുന്നു. 

ലാഗോസിലെ സ്റ്റാർ‌ലാൻ‌ഡ് പ്രൈവറ്റ് സ്കൂളിൽ‌ അഡോറ പ്രാഥമിക വിദ്യാഭ്യാസം നേടി. അവിടെ ഫസ്റ്റ് സ്കൂൾ ലീവിംഗ് സർ‌ട്ടിഫിക്കറ്റ് പൂർത്തിയാക്കിയതിനെ തുടർന്ന് ഓവർ‌റി ഗേൾസ് സെക്കൻഡറി സ്കൂളിൽ സെക്കണ്ടറി സ്കൂൾ വിദ്യാഭ്യാസം നേടി. ഇംഗ്ലണ്ടിലെ ഐആർവിൻ കോളേജിൽ എ ലെവൽ വിദ്യാഭ്യാസം പൂർത്തിയാക്കിയ അവർ ഇംഗ്ലീഷ് ബ്രോഡ്കാസ്റ്റിംഗ് പഠിച്ച് ലണ്ടൻ മെട്രോപൊളിറ്റൻ യൂണിവേഴ്‌സിറ്റിയിൽ നിന്ന് ബിരുദം നേടുന്നതിനുമുമ്പ് കോവെൻട്രി യൂണിവേഴ്‌സിറ്റിയിൽ ഡിപ്ലോമ നേടി. ഓക്സ്ഫോർഡ് ബ്രൂക്സ് യൂണിവേഴ്സിറ്റിയിൽ നിന്ന് ബിരുദം നേടിയ ശേഷം അഡോറ ക്രിയേറ്റീവ് റൈറ്റിംഗിൽ ബിരുദാനന്തര ബിരുദം നേടിയിട്ടുണ്ട്. ബി‌എസ്‌എൽ ലെവൽ 2 (ആംഗ്യഭാഷ), പ്രോജക്ട് മാനേജ്‌മെന്റിൽ പിഎംപി സർട്ടിഫിക്കേഷൻ എന്നിവയിലും അവർക്ക് സർട്ടിഫിക്കറ്റ് ലഭിച്ചു. പരിചയസമ്പന്നയായ ഒരു അമൂർത്ത കലാ ചിത്രകാരി കൂടിയാണ് അവർ.

 കരിയർ 
2009-ൽ നൈജീരിയയിലേക്ക് മടങ്ങുന്നതിനുമുമ്പ്, വിദ്യാർത്ഥി അധിഷ്ഠിത മാസികയായ ലണ്ടനിലെ വേൾഡ് വ്യൂ മാഗസിനായി അഡോറ എഴുതി. കോവെൻട്രി അറ്റ് കോവെൻട്രി സ്റ്റുഡന്റ് റേഡിയോയിൽ വിദ്യാർത്ഥിയായി ബ്രോഡ്കാസ്റ്റിംഗ് ആരംഭിച്ച അഡോറ, തുടർന്ന് ചാനൽ 4 ലണ്ടനിൽ ജോലി ചെയ്യാൻ കൂടുതൽ മുന്നേറി. പ്രശസ്ത ചലച്ചിത്ര നിർമ്മാതാവ് ഒബി എമെലോണി നിർമ്മിച്ച ലണ്ടനിലെ BEN ടെലിവിഷൻ ഷോ 'ആഫ്രിക്കൻ ഫിലിം റിവ്യൂ'യുടെ എഡിറ്ററായും അവതാരകയായും പ്രവർത്തിച്ചു. 

ഫെഡറൽ റേഡിയോ കോർപ്പറേഷൻ ഓഫ് നൈജീരിയ, വിഷൻ എഫ്എം, ഡാർ കമ്മ്യൂണിക്കേഷൻസ് എന്നിവയിൽ പ്രവർത്തിക്കുന്നതിന് മുമ്പ് കോഗി സ്റ്റേറ്റിലെ ഒരു പ്രക്ഷേപണ മാധ്യമ സ്ഥാപനമായ കോൺഫ്ലുവൻസ് കേബിൾ നെറ്റ്‌വർക്ക് ലിമിറ്റഡുമായി റേഡിയോ അവതാരകയായി നൈജീരിയയിൽ ആദ്യമായി പ്രക്ഷേപണം നടത്തി. 2018 ഓഗസ്റ്റ് വരെ അവതാരകയായി പ്രവർത്തിച്ചു. അതിനുശേഷം ആക്ഷൻ അലയൻസ് എന്ന വേദിയിൽ ഇമോ സ്റ്റേറ്റ് ഹൗസ് ഓഫ് അസംബ്ലിയുടെ പ്രതിനിധിയായി അവർ മാറി. അവർ APGA സ്ഥാനാർത്ഥിയോട് പരാജയപ്പെട്ടു. ഗവർണറുടെ ഇൻഫർമേഷൻ ആന്റ് അഡ്വക്കസി സ്പെഷ്യൽ അസിസ്റ്റന്റായി ഗവർണർ ചുക്വുമേക ഇഹെദിയോഹ നിയമിച്ചു.

അഡോറ ഒനീചെർ നിലവിൽ കിക്ക് 99.9 എഫ്എമ്മിൽ ടോക്ക് 2 അഡോറ എന്ന് വിളിക്കുന്ന ടോക്ക് ഷോ നടത്തുന്നു. ഇത് സമൂഹത്തിലെ സാമൂഹിക പ്രശ്‌നങ്ങൾ നോക്കുകയും നയരൂപീകരണക്കാരും പൗരന്മാരും തമ്മിലുള്ള അന്തരം കുറയ്ക്കുകയും ചെയ്യുന്ന ഒരു ഷോയാണ്.

പ്രസിദ്ധീകരണങ്ങൾ
പ്രക്ഷേപണത്തിനുപുറമെ, അഡോറ ഒരു പ്രചോദനാത്മക പുസ്തക രചയിതാവാണ്. അവരുടെ പ്രസിദ്ധീകരിച്ച പുസ്തകങ്ങളിൽ ചിലത്:
 പോയട്രി ഫോർ ലൈഫ്
 ബ്ലാക്ക് ഗേൾ വിത്ത് എ വൈറ്റ് ഹാർട്ട്
 വിമെൻ ഇൻ ദ വേൾഡ്

അഡോറ ഒരു മോട്ടിവേഷണൽ സ്പീക്കറും കവിയിത്രിയുമാണ്. അവരുടെ പ്രസിദ്ധീകരിച്ച ചില വാക്കുകൾ:
 Arise
 Fear
 She is the brain behind the Spoken word Album 'Change Smitten' an 8 track spoken word compilation.

 വ്യക്തിഗത പ്രവർത്തനങ്ങൾ
കലാപത്തിന് ഇരയായ കുട്ടികളുടെയും സ്ത്രീകളുടെയും ക്ഷേമത്തിൽ ശ്രദ്ധ കേന്ദ്രീകരിക്കുന്ന ഒരു ഫൗണ്ടേഷനായ "യെല്ലോജെറിക്കൻ സേവ്-എ-ചൈൽഡ് ലെൻഡ്-എ-ഹാൻഡ്" പ്രോജക്റ്റ്, "ഇന്റർനാഷണൽ റൈസ് അപ്പ് എഗെയിൻസ്റ്റ് റേപ്", കുട്ടികളെ ദുരുപയോഗം ചെയ്യുന്നതിനും ബലാത്സംഗത്തിനും എതിരായ ഒരു സംരംഭം ഉൾപ്പെടെ നിരവധി സർക്കാരിതര സംഘടനകളുടെ തുടക്കക്കാരിയാണ് അഡോറ. 2018-ൽ അവരും അവരുടെ ഫൗണ്ടേഷനും ശിശുമരണത്തിനെതിരായ ഒരു പ്രചാരണത്തിന് നേതൃത്വം നൽകി. ലണ്ടൻ മെട്രോപൊളിറ്റൻ യൂണിവേഴ്‌സിറ്റിയിൽ പഠിക്കുമ്പോൾ ഒയാസിസ് എന്ന 5 മാൻ ബാൻഡും ആരംഭിച്ചു. പ്രധാന ഗായികയും വയലിനിസ്റ്റുമായിരുന്നു.

അവലംബം

വർഗ്ഗം:നൈജീരിയൻ വനിതാ പത്രപ്രവർത്തകർ